༈ གྲངས་མེད་བསྐལ་པའི་གོང་ནས་ཐུགས་བསྐྱེད་ཅིང་། །ཁམས་གསུམ་འགྲོ་བ་འདྲེན་ཕྱིར་བསམ་བཞིན་དུ། །ངོ་མཚར་སྐྱེས་རབས་འཕྲེང་བར་ལེགས་བརྒྱུད་

པའི། །རྣམ་འདྲེན་རིམ་པར་བྱོན་ལ་གསོལ་བ་འདེབས། །འཕགས་པ་ཀུན་དགའ་ཐོན་མི་སམྦྷོ་ཊ། །ལོ་ཆེན་བཻ་རོ་གཏེར་སྟོན་རྡོ་རྗེ་གླིང་། །ཁྱུང་པོ་རྣལ་འབྱོར་ས་པཎ་ཀུན་སྐྱོང་གླིང་། །མཆོག་ལྡན་མགོན་པོ་རྣམས་ལ་གསོལ་བ་འདེབས། །སྙིགས་མ་ལྔ་བདོའི་རྨུ་རྒོད་གདུལ་བྱ་ལ། །ཐབས་མཁས་ཐུགས་རྗེས་ལམ་བཟང་སྟོན་མཛད་པ། །བསྟན་འཛིན་རྡོ་རྗེ་མཁས་མཆོག་ལེགས་གྲུབ་རྩལ། །གང་འདུལ་དེར་སྣང་མཆོག་ལ༴ །དེ་ལྟར་གསོལ་བ་བཏབ་པའི་བྱིན་རླབས་ཀྱིས། །རྒྱལ་བའི་སྤྱི་གཟུགས་དཔལ་ལྡན་བླ་མ་དང་། །དབྱེར་མེད་མི་ཟད་རྒྱན་གྱི་འཁོར་ལོ་ལ། །དབང་འབྱོར་ཕྲིན་ལས་རབ་འབྱམས་མཐའ་ཡས་ཀྱི། །བསྟན་དང་འགྲོ་བའི་དོན་ཆེན་འགྲུབ་པར་ཤོག །ངོ་བོ་སྐྱེ་མེད་ཆོས་ཀྱི་སྐུ་འགྲུབ་ཅིང་། །རང་བཞིན་འགགས་མེད་གཟུགས་སྐུའི་དཀྱིལ་འཁོར་རྒྱས། །སྣ་ཚོགས་གང་འདུལ་སྤྲུལ་སྐུའི་རོལ་རྩལ་སྟོན། །སྐུ་བཞི་དབྱེར་མེད་ངོ་བོ་ཉིད་འགྲུབ་ཤོག ཅེས་པ་ནི་གསང་སྔགས་རྒྱུད་སྡེ་རབ་འབྱམས་

ཀྱི་ཐོས་པ་འཛིན་པ་ཀརྨ་མདོ་སྡེས་བསྐུལ་ངོར་བཀོད་པའོ།།